ROMÂNIA

 JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea proiectului cu titlul „Îmbunătățirea condițiilor de deplasare pentru pietoni și bicicliști în municipiul Lugoj, prin amenajarea, modernizarea și construirea de piste de biciclete și zone pietonale” și a cheltuielilor aferente investiției**

 Consiliul Local al Municipiului Lugoj;

 Având în vedere referatul nr. 16/67312/(RU)67313 din 04.07.2024 al Viceprimarului Municipiului Lugoj - inițiator al Proiectului de hotărâre;

 Având în vedere Proiectul de hotărâre nr. 119 din 04.07.2024 privind aprobarea proiectului cu titlul „Îmbunătățirea condițiilor de deplasare pentru pietoni și bicicliști în municipiul Lugoj, prin amenajarea, modernizarea și construirea de piste de biciclete și zone pietonale” și a cheltuielilor aferente investiției;

Luând în considerare raportul de specialitate nr. 16/67473/(RU)67474 din 05.07.2024 întocmit de Biroul management proiecte, programe;

Luând în considerare avizul nr. 70 din 05.07.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Luând în considerare adresele Agenției pentru Dezvoltare Regională a Regiunii Vest nr. 16/65058/(RU)65059 din 27.06.2024 și nr. 16/66457/(RU)66458 din 02.07.2024;

 În conformitate cu Ghidul solicitantului pentru Programul Regional Vest 2021-2027 – Mobilitate urbană sustenabilă;

 Luând în considerare prevederile H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, modificată;

 Ținând cont de prevederile O.U.G. nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificările și completările ulterioare;

 În conformitate cu art. 20 și art. 44 alin. (1) din Legea nr. 273/2006 privind finanţele publice locale, modificată şi completată;

 În conformitate cu art. 129 alin. (2) lit. b) și alin. (4) lit. d) și art. 139 alin. (3) lit. e) din O.U.G. nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

 **Art.1. -** Se aprobă proiectul cu titlul „Îmbunătățirea condițiilor de deplasare pentru pietoni și bicicliști în municipiul Lugoj, prin amenajarea, modernizarea și construirea de piste de biciclete și zone pietonale”, în vederea finanțării în cadrul Programului Regional Vest 2021-2027, Prioritatea 4 - O regiune cu mobilitate urbană sustenabilă, Obiectiv specific RSO2.8 Promovarea mobilității urbane multimodale sustenabile, ca parte a tranziției către o economie cu zero emisii de dioxid de carbon, Intervenția regională 4.1. Mobilitate urbană sustenabilă, apelul de proiecte nr. PRV/2/PRV\_P4/OP2/RSO2.8/PRV\_A25.

 **Art.2.** - Se aprobă valoarea totală a proiectului prevăzut la art.1, în cuantum de 43.310.691,57 lei, inclusiv TVA, din care valoarea totală eligibilă 30.918.823,65 lei și valoarea totală neeligibilă 12.391.867,92 lei.

 **Art.3.** - Se aprobă contribuția proprie în proiect a UAT Lugoj, în cuantum de 13.010.244,44 lei formată din:

1. 618.376,52 lei, respectiv 2% din valoarea totală eligibilă a proiectului, reprezentând cofinanțarea proiectului;
2. 12.391.867,92 lei, reprezentând valoarea totală neeligibilă a proiectului.

 **Art.4.** - Se aprobă asigurarea din Bugetul local/Credit a sumelor declarate neeligibile pe parcursul implementării proiectului, altele decât cele prevăzute în bugetul inițial, precum și cheltuielile conexe/auxiliare ce pot apărea pe durata implementării proiectului, pentru implementarea acestuia în condiții optime.

 **Art.5.** - Se aprobă asigurarea tuturor resurselor financiare și efectuarea tuturor cheltuielilor necesare implementării proiectului în condițiile rambursării/decontării ulterioare a cheltuielilor eligibile din instrumente structurale în conformitate cu prevederile contractului de finanțare.

 **Art.6.** - Îndeplinirea prevederilor prezentei hotărâri se încredințează Biroului management proiecte, programe.

 **Art.7.** - Prezenta hotărâre se comunică:

 - Instituţiei Prefectului, judeţul Timiş;

 - Primarului interimar al municipiului Lugoj;

 - Direcţiei administraţie publică locală;

 - Direcției buget-cheltuieli;

 - Biroului management proiecte, programe;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Adrian-Doru Serendan SECRETARUL GENERAL AL MUNICIPIULUI

 Dan Ciucu

 **Nr. 109 din 05.07.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 12 |
| 3. | Număr voturi pentru | 12 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |